Tauhid esih baen dianggep remeh temeh neng sebageyan menungsa. Padhahal wis dadi pepesthen menawa tauhid (aqidah) sing bener arep mujud maring apike ngamal lan tindhak tandhuk. Jaman dhisit, musyrikin quraisy ngyakini menawa Alloh ta'ala kuwe sing nggawe lan nguwasani alam dunya, sing aweh rejeki maring sekabehe mahluk gaweanNe. Tapi kuwe thok ora cukup ndadekna dheweke mlebu islam sebab aqidahe dheweke urung sempurna. Neng praktek pedinane dheweke tetep ndadekna latta, uzza, manat lan berhala liyane dadi sesembahan. Alesan sing deyakeni kabeh mau mung lantaran utawa wasilah sing merekna dheweke maring Alloh ta'ala. Ora ana bedane karo wong musyrik jaman siki sing nduwe "latta", "uzza", dan "manat" arupa kuburan wong2 (sing dianggep) soleh, panggonan wingit, nganti wong2 (nyata utawa dongeng) sing dikultusna ngantek nglewihi Alloh ta'ala lan rosulE. Kahanan mau paling ora dadi gambaran butheke pamahaman umat maring makna tauhid. Kabeh mau mangkat sekang anggepan sing salah maring makna tauhid lan syirik. Jaman rosululloh dakwah maring kaume, sing di adhepi yakuwe wong2 sing paham banget maring maknane "la illaha illalloh" lan konsekuensine. 'Lumrah' nek wong musyrik jaman semana nolak dakwahe rosululloh. Lha nek sing ana neng jaman siki yakuwe wong wong sing saben dina ngumandhangna "la illaha illalloh" tapi saben dinane perek karo praktek syirik. Kabeh mau nyata2 ana tapine akeh wong islam sing ketungkul ngurusi parte (biasane atas nama umat), demo nganah ngeneh, ngebom ngendi ora, dakwah nyepelekna tauhid, mretheli wulangan islam nganggo alesan liberalisasi mikir, malah ana sing nyuwarakna masalah "lintas agama". Pancen ucul sekang jiret syirik udu prekara gampang, apamaning nek wis dadi adat sing mbalung sumsum. Tapi kudu ana usaha nggo ngilangna syirik sing kaya kemaduan (benalu) tumrape tanduran, pilihane mung loro, desingkirna apa dejorna ngasih tandurane mati. (terjemahan bebas pengantar redaksi majalah asy syariah vol lll/no 30/1428H/2007)
